Tervetuloa! Nimeni on Martin Reén.
Puhun tänään identiteetistä Kristuksessa ja siitä, -
miten Jumala näkee meidät ja mikä on arvomme Jumalan silmissä.
Yksi mahtava asia Raamatussa ja evankeliumissa -
on se, ettei se ole vain teologinen asia.
Se ei ole vain pään tietoa, -
vaan se antaa meille uuden identiteetin.
On sanottu monesti, -
että ihminen etsii aina merkitystä, identiteettiä ja tarkoitusta.
Voi sanoa, että ainoa tosi merkitys ja tarkoitus -
ja ainoa tosi selitys sille, mistä elämässä on kyse, -
on Jeesuksessa.
Raamattu sanoo, että uskoontulossa ihmisestä tulee uusi luomus.
Jos joku on Kristuksessa, Hän on uusi luomus. Vanha on poissa, -
ja uusi on tullut tilalle. Niin sanoo 2. Kor. 5:17.
Yksi mahtava seuraus siitä on, että kun näemme Kristuksen -
ja alamme elää suhteessa Hänen kanssaan, -
näemme voimakkaammin Hänet ja elämämme tarkoituksen -
mutta näemme myös oman identiteettimme Hänessä.
Identiteettimme Kristuksessa ei ole vain jotain uutta, jonka saamme -
ja jota ei ollut aiemmin.
Se on jotain, kuka olet aina ollut. Nyt vain löydät sen.
Uusi luomus on Jumalan ykkössuunnitelma.
Uusi luomus on aina ollut vanhaa luomusta todellisempi, -
sillä vanha luomus rakentui valheeseen, illuusioon, -
väärälle perustukselle. Uusi luomuksemme Kristuksessa, -
tuo identiteetti on rakennettu varmalle perustukselle.
Ihmisinä ja Jumalan poikina ja tyttärinä -
meille on aina tarkoitettu, että löydämme identiteettimme -
ja tarkoituksemme tietämällä, kuka Jumala näkee meidän olevan.
Antamalla Hänen määrittää meidät ja rakastaa meitä -
ja syömällä elämän puusta. Eli meitä ei ole kutsuttu elämään vain -
hyvän ja pahan tiedosta, eli vain tietäen, kuka Jumala on, -
vaan syömään elämän puusta, joka kuvastaa Kristusta.
Meidät on aina tarkoitettu elämään elämää Isän kanssa Kristuksessa.
Monta kertaa tuo elämä alkaa, kun me tajuamme, -
keitä olemme elävän Jumalan poikina ja tyttärinä.
Miten sen teemme? Löytämällä identiteettimme Kristuksesta.
Room. 5 sanoo näin, -
Room. 5:6―8.
"Sillä meidän vielä ollessamme heikot -
kuoli Kristus oikeaan aikaan jumalattomien edestä.
Tuskinpa kukaan käy kuolemaan jonkun vanhurskaan edestä; -
hyvän edestä joku mahdollisesti uskaltaa kuolla.
Mutta Jumala osoittaa rakkautensa meitä kohtaan siinä, -
että Kristus, kun me vielä olimme syntisiä, kuoli meidän edestämme."
Evankeliumissa kyse on siitä, että Kristus löytää meidät, -
etsii meitä.
Evankeliumissa kyse on siitä, että Kristus löytää meidät -
syntimme, sekaannuksemme ja uppiniskaisuutemme pimeydessä.
Hän tulee luoksemme ja löytää meidät. Hän on elämän valkeus, -
joka valaisee pimeytemme. Hän antaa meille Kristuksen mielen, -
jotta alamme nähdä todellisuuden, sellaisena kuin se todella on.
Minusta on voimallista, -
ettei Jumala lähettänyt Jeesusta meille, kun olimme vahvoja.
Kun ansaitsimme sen. Kun olimme tehneet riittävästi.
Hän tuli luoksemme, kun olimme heikkoja ja voimattomia.
Kuolleen miehen on hyvin vaikea nostaa itsensä ylös.
Kristuksessa Jumala tuli ja antoi voimansa, joka nosti meidät kuolleista
täysin armosta ja täytti meidät rakkaudellaan. Edeltävä jae sanoo, -
että Jumalan rakkaus on vuodatettu sydämiimme Pyhän Hengen kautta.
Hän nosti meidät ja täytti meidät rakkaudellaan.
Hän tahtoo näyttää meille Hänen todellisuutensa, -
miten Hän näkee meidät, millaisia olemme ja keitä olemme Hänessä.
Hän haluaa myös johdattaa meidät vapauteen.
Missä on Herran Henki, siellä on vapaus.
Siihen vapauteen Kristus on meidät vapauttanut, Gal. 5:1.
Miltä se elämä näyttää? Miten Hän vapauttaa meidät?
Tahdon puhua siitä hieman, sillä kuten olen monesti sanonut, -
Hänen rakkautensa ja armonsa eivät ole ainoastaan teoreettisia.
Ne todella koskettavat ja muuttavat elämäämme.
Tahdon puhua siitä hieman tänään.
Mennään muutama jae eteenpäin Room. 5:ssä.
Luetaan jakeesta 17 eteenpäin luvun loppuun.
"Ja jos yhden ihmisen lankeemuksen tähden kuolema on hallinnut -
yhden kautta, niin paljoa enemmän ne, jotka saavat armon -
ja vanhurskauden lahjan runsauden, tulevat elämässä hallitsemaan yhden,-
Jeesuksen Kristuksen, kautta. Niinpä siis, samoin kuin -
yhden ihmisen lankeemus on koitunut kaikille ihmisille kadotukseksi -
niin myös yhden ihmisen vanhurskauden teko -
koituu kaikille ihmisille elämän vanhurskauttamiseksi; sillä niinkuin -
yhden ihmisen tottelemattomuuden kautta monet ovat joutuneet syntisiksi,
niin myös yhden kuuliaisuuden kautta monet tulevat vanhurskaiksi.
Mutta laki tuli väliin, että rikkomus suureksi tulisi; -
mutta missä synti on suureksi tullut, siinä armo on tullut ylenpalttiseksi,
että niinkuin synti on hallinnut kuolemassa, samoin armokin -
hallitsisi vanhurskauden kautta iankaikkiseksi elämäksi -
Jeesuksen Kristuksen, meidän Herramme, kautta."
Nämä jakeet ovat minusta todella voimallisia.
Ne puhuvat meidän tilanteeseemme ja elämäämme -
ja antavat meille paljon toivoa.
On helppoa nähdä, kun katsoo maailmaa, -
kuten luimme, miten yhden ihmisen, Aadamin, lankeemuksesta, -
kun hän lankesi paratiisissa, seurasi se, että kuolema alkoi hallita -
ja kantaa hedelmää maailmassa. Sen voi nähdä kaikkialla.
Olen käynyt sota-alueilla ja nähnyt paljon epätoivoa matkoillani.
Mutta sanotaan, että jos Aadamin lankeemus -
vaikutti ihmiskuntaan näin voimakkaasti -
ja johti meidät tilaan, jossa kohtaamme kuolemaa -
sekä kuoleman ja synnin seurauksia koko ajan, -
on voimallista, kun tässä sanotaan, että miten paljoa enemmän ne, -
jotka saavat armon ja vanhurskauden lahjan runsauden -
tulevat elämässä hallitsemaan yhden, Jeesuksen Kristuksen, kautta.
Tiedätkö? Kuolema ja synti -
ovat aiheuttaneet paljon ongelmia.
Kuolema ja synti ovat vaikuttaneet elämäämme.
Kuoleman ja synnin seuraus on köyhyys, sairaus ja rikkinäisyys.
Kaikenlaista kipua, surua ja epäonnistumisia -
tulee synnin ja kuoleman tuloksena: -
demonista masennusta, kirouksia ja muuta.
Mutta Raamattu sanoo, että Kristuksessa löydämme vapauden.
Se sanoo, että Kristuksessa meidät on kutsuttu hallitsemaan elämässä.
Miten hallitsemme elämässä?
Hallitsemme, koska Kristus on vapauttanut meidät synnistä, -
kuolemasta ja paholaisesta. Miten se näkyy elämässämme?
sanotaan, että paljoa enemmän ne, jotka saavat jotka saavat armon -
ja vanhurskauden lahjan runsauden, hallitsevat Kristuksen kautta.
Kaksi asiaa. Kristuksen ristin kautta -
Jeesus on tehnyt sinusta täydellisen vanhurskaan.
Hän tuli yhdeksi syntisi, rikkinäisyytesi ja kaiken sen kanssa -
ja otti ne ylleen ja kantoi ne ristille.
Hän tuli synniksi, sanoo 2. Kor. 5:21, -
jotta te voisitte tulla Jumalan vanhurskaudeksi Kristuksessa.
Vanhurskaana oleminen tarkoittaa, että sinut on julistettu syyttömäksi.
Olet saanut syyttömyytesi takaisin Kristuksessa. Synti toi syyllisyyden, -
tuomion ja häpeän, mutta meidät on Kristuksessa tehty -
Jumalan vanhurskaudeksi ja julistettu syyttömäksi.
Kun saamme tuon lahjan ja elämme Hänen rakkautensa -
ja vanhurskauden lahjan ilmestyksessä, -
silloin hallitsemme elämässä, sillä paholaisella ei ole voimaa, -
kun sen syytöksillä ei ole perusteita.
Paholainen on veljien syyttäjä, sanoo Raamattu.
Se pyrkii hallitsemaan, tuhoamaan ja sitomaan ihmisiä -
syyllisyyden, tuomion ja synnin painon kautta.
Mutta koska syntisi on jo käsitelty -
ja tuomiosi on kumottu, -
sinä olet vanhurskas ja syytön Jumalan edessä ja siten -
paholaisen voima on murrettu.
Mutta sanotaan myös, että ei vain vanhurskauden lahjan kautta -
vaan myös armon lahjan runsauden saamisen kautta hallitsemme.
Armo tarkoittaa ansaitsematonta hyvää tahtoa ja suosiota.
Armo tarkoittaa, että Jumalan vaikutus ja voima tulevat yllesi.
Jumalan kyky tulee yllesi niin, että voi tehdä kaiken, mihin Hän on kutsunut.
Kun elää ilmestyksessä, että sinut on tehty vanhurskaaksi ja syyttömäksi, -
että Jumala antaa sinulle armoa, -
ei vain vähän tai juuri ja juuri, -
vaan Hän on vuodattanut runsaasti armoa yllesi Kristuksessa.
Runsaasti, ylenpalttisesti ansaitsematonta hyvää tahtoa.
Ylenpalttisesti ansaitsematonta suosiota -
on vuodatettu elämääsi.
Kun Pyhä Henki alkaa paljastaa sitä sinulle, alat nähdä, -
että olet rakastettu, saat suosion, olet syytön ja vanhurskas.
Sen vuoksi vanhalla elämällä ei ole enää valtaa minuun, -
ja voin hallita elämässä Kristuksen kanssa ja elää sitä elämää, -
johon Jumala on minut kutsunut, sillä olen vapaa tuomiosta, -
syntien painosta ja yrityksistä ansaita oma identiteetti, -
sillä identiteettini on Kristuksessa ja armon runsaudessa, -
jonka Hän on antanut minulle.
Aivan kuten Aadamissa koko ihmiskunta kuoli, -
Jeesuksessa Kristuksessa meillä on elämä, vanhurskaus -
ja armon runsaus. Aiemmin tilanne oli erilainen.
Jos jatkamme lukemista raamatunkohdasta, -
aiemmin oli niin, että synnin takia, kun synti tuli maailmaan...
Yhden ihmisen lankeemuksen takia kuolema tuli maailmaan.
Viimeisessä jakeessa, Room. 5:21:ssä, sanotaan, -
että ennen synti hallitsi kuolemassa.
Niin oli aiemmin. Synti hallitsi elämässämme -
hengellisen kuoleman kautta. Koska olimme hengellisesti kuolleita, -
synnillä oli valta ylitsemme ja synti hallitsi.
Mutta enää et ole kuollut, sillä Kristus tuli luoksesi, kun vielä olit syntinen -
ja teki sinut eläväksi. Mitä sitten tapahtui?
Nyt armo hallitsee vanhurskauden kautta iankaikkiseksi elämäksi -
Jeesuksen Kristuksen, Herramme, kautta.
Olet saanut iankaikkisen elämän.
Iankaikkisessa elämässä synti ei enää hallitse kuoleman kautta.
Mutta koska sinut on tehty eläväksi ja vanhurskaaksi, -
armo hallitsee elämässäsi. Se on tosi voimallista.
Vanha identiteetti, vanha ihminen, joka olit ennen, -
oli hengellisesti kuollut.
Se eli erossa Jumalasta.
Sen takia synti pystyi hallitsemaan ja määräämään.
Synti pystyi sitomaan. Siksi me emme voineet hallita elämässä, -
sillä synti hallitsi meitä, koska elimme hengellisesti kuolleina.
Kuoleman pistin on synti, -
ja synnin voima on laki, sanoo Raamattu.
Mutta et ole enää kuollut.
Kristuksessa sinut on tehty eläväksi ja Jumalan vanhurskaudeksi.
Siksi kuoleman pistin ei pysty enää vahingoittamaan sinua, -
sillä synnin voima ja pistin murrettiin ristillä -
ja kuolema on otettu pois. Sinut on tehty eläväksi Kristuksessa.
Uudessa liitossa elämääsi hallitseva voima ei enää ole synti vaan armo.
Se on minusta tosi voimallista.
Vanhurskauden kautta elämääsi hallitsee nyt armo.
Armo tarkoittaa ansaitsematonta hyvää tahtoa ja suosiota.
Se tarkoittaa Jumalan valtaa, kykyä ja voimaa, jotka tulevat yllesi, -
jotta pystyt tekemään sen, mihin Jumala on kutsunut.
Tahdon sanoa, että tämä on tosi voimallista.
Se tarkoittaa, että mitä ikinä käyt läpi...
Kenties koet olevasi sidottu -
tai saatat kokea rikkinäisyyttä ja synnin seurauksia.
Se voi olla oma synti tai sitten muut ihmiset tehneet jotain.
Heidän syntiensä seurauksia. Se voi sitoa ja vahingoittaa sinua.
Mutta se ei ole enää hallitseva voima. Sinut on vapautettu synnistä.
Nyt Jumalan armo ja kyky hallitsevat elämässäsi.
Jumalan suosio ja hyvä tahto hallitsevat elämässäsi.
Ne hallitsevat, jotta Jumalan valtakunta vakiintuu yhä enemmän -
sinussa ja sinun kauttasi. Juuri nyt Pyhä Henki tekee työtä -
parantaakseen rikkinäisyyden, vapauttaakseen kahleista -
ja auttaakseen sinua hallitsemaan elämässä kaikilla osa-alueilla, -
jotta voit tehdä kaiken, mitä Jumala on kutsunut sinut tekemään.
Minusta tämä on voimallista, sillä kun Jumala antaa armon -
ja vuodattaa voimansa elämäämme, Hän ei kitsastele.
Hän on runsauden Jumala. Hän tekee mieluusti ylenpalttisesti.
Kun Hän puhuu armosta, -
luemme jakeesta 20 äsken lukemamme jakeen edellä, -
että laki tuli, että rikkomus suureksi tulisi; -
mutta missä synti on suureksi tullut, siinä armo on tullut ylenpalttiseksi.
Aiemmin elämässämme synti hallitsi kuoleman kautta.
Ja synnin voima sai synnin seuraukset -
kasvamaan alati elämässämme. Mutta nyt kun olet pelastunut, -
sinut on tehty Jumalan vanhurskaudeksi -
ja Jumalan ansaitsematon suosio, hyvä tahto, voima ja armo, -
hallitsevat elämässäsi. Sanotaan, että missä synti -
ja sen seuraukset tulivat suureksi, nyt armo on tullut ylenpalttiseksi.
Tällä hetkellä saatat nähdä elämässäsi alueita, -
joita synti ja synnin seuraukset ovat hallinneet.
Esimerkiksi olet kokenut rikkinäisyyttä avioliitossasi tai suhteessa lapsiisi, -
vaikeuksia töissä, sairauksia kehossa, mielessä tai sielussa.
Ymmärrän, että elämä ei ole aina helppoa -
ja meillä kaikilla on välillä vaikeaa. Tapahtuu yllättäviä asioita.
Maailmassa voi nähdä synnin ja kuoleman seurauksia.
Mutta kun näemme elämässämme alueen, joka on rikki -
tai synnin, kuoleman tai paholaisen tuhoama, Jumala näkee alueen, -
jossa Hänen armonsa on tulemaisillaan ylenpalttiseksi.
Katso rikkinäistä aluetta elämässäsi.
Näet, että kuolema ja rikkinäisyys ovat hallinneet tuota aluetta, -
mutta et enää ole kuollut etkä synnin vallassa, -
joten nyt Jumalan armo hallitsee.
Elämässäsi se on alue, -
jolla Jumalan armo, armon ylenpalttisuus, Jumalan hyvyys, -
ansaitsematon Jumalan armo on tulemaisillaan ylenpalttisemmaksi -
kuin synnin seuraukset. Se tarkoittaa, että on vain ajan kysymys, -
milloin asiat muuttuvat ja vapaudut -
ja alat kokea ennalleen asettavaa Jumalan voimaa.
Rikkinäiset alueet vetävät Jumalan armoa ja rakkautta puoleensa.
Teen paljon työtä parantamisen ja ennalleen asettamisen alueella.
Näen jatkuvasti, että kun rukoilemme ja profetoimme, -
Jumalan armo ilmestyy eniten niillä alueilla, joilla on rikkinäisyyttä, -
koska Hän tahtoo mielellään koskettaa rikkinäisyyttä, -
muuttaa sitä ja vaikuttaa kaikki asiat parhaaksemme.
Olen nähnyt monia, joiden perheet ovat rikki.
Kerran seurakuntaamme tuli eräs pariskunta.
He olivat eron partaalla. Yhtäkkiä kesken saarnan sain tiedon sanat: -
"Paikalla on pariskunta, joka on juuri ottamassa avioeron, -
mutta päätitte tulla kokoukseen viimeisenä oljenkortena.
Vaimolla on jo käsilaukussaan avioeropaperit.
Älkää erotko. Me rukoilemme puolestanne. Te vapaudutte.
Avioliittonne alkaa eheytyä, ja tapahtuu ihmeellisiä asioita."
Saarnattuani ja rukoiltuani kaikkien puolesta aviopari tuli luokseni itkien.
He sanoivat: "Olimme luovuttamassa. Emme tienneet, mitä tehdä.
Mutta kun annoit meille sanan, aloimme kokea, -
miten Jumalan voima kosketti sydäntämme ja alkoi pehmittää sitä.
Koemme, että käynnissä on eheytyminen. Rukoile puolestamme."
Rukoilimme. Siitä on nyt pari vuotta.
Nyt heidän liittonsa ei ole hajoamassa vaan se on eheytynyt.
Nyt he palvelevat Jumalaa yhdessä.
Evankeliumi muuttaa monia heidän kauttaan.
On asioita, joita ihminen ei pysty tekemään.
He yrittivät korjata liittoa omassa voimassa, turhaan.
Se, mikä ihmiselle on mahdotonta, se on mahdollista Jumalalle, -
sillä Hänen armonsa riittää antamaan tarvittavan ihmeen.
Alueet, joilla kamppailet ja jotka ovat rikki, -
vetävät puoleensa Hänen armoaan.
Siksi se tarkoittaa myös, että kamppailun ja rikkinäisyyden alue -
tulee suurimman siunauksen alueeksi elämässäsi.
Olen nähnyt sen omassa elämässäni monta kertaa.
Ajattelen, miten Jumala käyttää minua nyt evankeliumin julistajana.
Käyn eri puolilla maailmaa julistamassa Kristuksen ilosanomaa.
Aiemmin pelkäsin niin ihmisten edessä puhumista, -
että kun koulussa piti pitää esitelmä luokalle, -
tärisin viikkojen ajan etukäteen. Olin erittäin ujo.
Koin sosiaalisissa tilanteissa pelkoa ja epävarmuutta.
En uskaltanut katsoa ihmistä silmiin.
Myös matkustaminen oli ongelma, koska minulla oli niin paljon pelkoja.
Mutta sitten kun pelastuin, Jumala ikään kuin sanoi: -
"Tässä on täydellinen mies matkasaarnaajaksi."
Hän näki rikkinäiset alueeni ja tiesi, -
että kun Hänen armonsa koskettaa niitä, -
Hänen armonsa runsaus saattaa synnin seuraukset häpeään -
ja tuhoaa ne.
Sosiaalisten tilanteiden pelon, kivun ja epävarmuuden tilalle -
Jumala antoi eheytymisen ja terveyden, -
niin että tänään voin olla evankeliumin julistaja.
Se on armon ja ansaitsemattoman suosion ihme.
Uskon todella, ettei evankeliumi ole vain syntien anteeksisaamista varten.
Kyse on Jumalan ehdottomasta rakkaudesta, -
että Jumala tulee sotkuusi, kipuusi ja ongelmiisi.
Hän rakastaa sinua ehdoitta. Et voi muuttaa Jumalan rakkautta.
Hän on täydellinen rakkaus koko ajan.
Syntisi ja vikasi eivät tule Hänelle yllätyksenä.
Hän tiesi jo ennen kuin teit syntiä, että lankeat.
Hän tiesi etukäteen, että sinulle tulee ongelmia ja epäonnistut aika ajoin.
Hän tiesi sen kaiken, mutta Hän tuli luoksesi ja rakasti sinua.
Hän rakastaa sinua siinä tilanteessa. Vaikka pysyisit siinä loppuikäsi, -
Hän olisi silti kanssasi ja rakastaisi sinua.
Mutta evankeliumi ei ole vain sitä, että Hän antaa anteeksi ja rakastaa.
Evankeliumi on myös Jumalan voima, joka ilmoittaa Jumalan vanhurskauden
ja auttaa meitä hallitsemaan Kristuksen kautta.
Tarkoituksesi on hallita Hänen kanssaan.
Kun näet Jumalan armon ja vanhurskauden ja sen, -
että sinut on julistettu syyttömäksi, vanhurskaaksi ja pyhäksi Hänessä, -
se murtaa synnin ja kaikkien kahleiden vallan, -
sillä sinut on vapautettu Kristuksessa.
Hän vapauttaa sinua nytkin olemaan se, joksi Hän on sinut kutsunut.
Ajattelen, että kosketus armon ylenpalttisuuteen -
on joskus prosessi ja matka, jolle Hän vie meitä.
Aika ajoin Hänen armonsa voi myös koskettaa sinua.
Nytkin tätä katsoessasi voit kokea Hänen kosketuksensa.
Voit kokea, miten Hänen elämänsä muuttaa sinua -
ja vie sinut luvattuun maahan, jonka Hän on varannut sinulle.
Evankeliumissa on mahtavaa se, -
että emme muutu, jotta voisimme saada Hänen rakkautensa.
Emme muutu, jotta meidät voidaan julistaa syyttömiksi ja vanhurskaiksi.
Emme muutu, jotta Hän voi antaa meille suosionsa.
Emme ikinä pysty siihen. Monet ovat yrittäneet olla hyviä omavoimaisesti.
Se ei ikinä onnistu. Mutta Hän julistaa meidät vanhurskaiksi -
ja antaa armonsa. Hänen armonsa hallitsee elämässämme -
vanhurskauden kautta, niin että evankeliumin lahjana ja hedelmänä -
ja Jumalan hyvyyden ilmestyksen hedelmänä -
alamme hallita Hänen kanssaan. Juuri tällä hetkellä -
Hänen armonsa, evankeliumin voima, vapauttaa sinut -
ja auttaa sinua hallitsemaan elämässä Kristuksessa.
Mitä enemmän koet Hänen armonsa ylenpalttisuutta -
ja annat Pyhän Hengen näyttää, -
miten vanhurskas, pyhä ja puhdas olet Hänessä, -
ja mitä enemmän koet rakkautta, jonka Hän on vuodattanut sydämeesi,-
sitä enemmän sinä hallitset elämässä,
sillä synnillä, paholaisella ja kuole- malla ei ole enää valtaa ylitsesi, -
sillä sinut on siirretty pimeydestä valkeuden valtakuntaan Kristuksessa.
Siinä valtakunnassa synnin, paholaisen ja kuoleman voima -
on murrettu. Olet saanut suosion, olet rakastettu, -
ja sinut on kutsuttu hallitsemaan Kristuksessa. Kiitos seurasta!
Toivottavasti ohjelma siunasi sinua.
Tiedämme, että TV7 tekee tärkeää työtä.
Sillä on hieno näky. Olen varma, että haluat tukea sitä.
Voit soittaa ruudussa näkyvään tukinumeroon.
Puhelun hinta on noin 12 euroa. Kiitämme kaikkia tukijoita.
Voit myös lahjoittaa tukitilille viitettä käyttäen.
Lahjoituksesi siunaa meitä todella.
Kiitos runsaasta lahjoituksestasi.
Suomennos: Marianne Tenetz